2011.gada 1. novembrī Noteikumi Nr. 839

Rīgā (prot. Nr. 62 15.§)

**Grozījumi Ministru kabineta 2010.gada 7.decembra noteikumos Nr.1098 "Noteikumi par rīcību ar administratīvo pārkāpumu lietās izņemto mantu un dokumentiem"**

Izdoti saskaņā ar

Latvijas Administratīvo pārkāpumu kodeksa

257.panta pirmo un astoto daļu un

274.1 panta otro un ceturto daļu

Izdarīt Ministru kabineta 2010.gada 7.decembra noteikumos Nr.1098 "Noteikumi par rīcību ar administratīvo pārkāpumu lietās izņemto mantu un dokumentiem" (Latvijas Vēstnesis, 2010, 196.nr.) šādus grozījumus:

1. Papildināt 36.punkta ievaddaļu aiz vārdiem "realizācijas vai iznīcināšanas" ar vārdiem "(izņemot gadījumu, kad mantu, kas ātri bojājas, nodod bez maksas valsts vai pašvaldību iestādēm izlietošanai atbilstoši tās uzdevumam)".

2. Svītrot 36.3.apakšpunktā vārdus "(izņemot mantu, kas ātri bojājas)".

3. Papildināt 46.punkta ievaddaļu aiz vārdiem "realizācijas vai iznīcināšanas" ar vārdiem "(izņemot gadījumus, kad mantu, kas ātri bojājas, nodod bez maksas valsts vai pašvaldību iestādēm izlietošanai atbilstoši tās uzdevumam)".

4. Papildināt noteikumus ar 67.1punktu šādā redakcijā:

"67.1 Ja izņemtā manta, kas ātri bojājas, ir nodota bez maksas valsts vai pašvaldību iestādēm izlietošanai atbilstoši tās uzdevumam, šo noteikumu 36.1. un 46.1.apakšpunktā minētā izņemtās mantas novērtēšanas komisija novērtē mantu, ņemot vērā vidējās tirgus cenas Latvijā izņemtās mantas atlīdzināšanas brīdī."

Ministru prezidents V.Dombrovskis

Finanšu ministrs A.Vilks